Twee motorfietsryers sterf in Gauteng-botsings - Maroela Media
Twee motorfietsryers is Sondag in afsonderlike botsings in Gauteng oorlede.
Shawn Herbst, woordvoerder van Netcare 911, het gesê paramedici is Sondag omstreeks 7:00 na 'n voorval in Garsfontein in Pretoria ontbied.
By hul aankoms op die toneel in St. Bernard-rylaan het hulle 'n motorfietsryer aangetref wat beheer oor sy motorfiets verloor en teen 'n sypaadjie vasgery het.
Volgens Herbst het die 21-jarige man kritieke beserings opgedoen en is hy op die toneel dood verklaar. Die voorval word ondersoek.
Intussen is 'n vrou Sondagmiddag in Meyerton in 'n motorfietsongeluk dood. Volgens Werner Vermaak, woordvoerder van ER24, is paramedici kort ná 13:00 na die toneel in Bolton Wold ontbied waar 'n motorfiets van agter teen 'n bakkie gebots het.
"By ons aankoms is 'n vrou met kritieke kop- en interne beserings aangetref. Paramedici het alles probeer om haar by te bring maar sy is op die toneel dood verklaar.
"'n Man wat glo ook op die motorfiets was, het matige beserings opgedoen en is op die toneel behandel voordat hy na 'n nabygeleë hospitaal geneem is vir verdere behandeling."
Die presiese omstandighede rondom dié voorval word ondersoek.
WIEBO · 7 maande gelede
Hier is n man in Garsfontein wat soos n besetene jaag met sy motorfiets wat so n helse geraas maak. Sal nou oplet of ek hom nog hoor……………. dan weet ek…………
Aaaaaijajaaai…dat sóveel mense hul lewens moet verloor,op ons paaie!
IETS IS VERKEERD in ónse land, dat daar soveel ongelukke is…!
Soo jammer om te verneem vani noodlottige ongelukke,sterkte aan families ?
❗maar om by jou aan te sluit WIEBO, hier is ook werklikwaar, ONGELUKKIG ñ hele paar willewragtig-haastige mannetjies, wat die wit wak,uit hulle bikes uitjaag, hier waar ek bly ook…!!! ??
Ek word elke keer yskoud,as ek,hulle sien en hoor,VERBYFLITS mens se hare staan orent!!!!??
Enn…die volgende oomblik ry ñ besadige volwasse wetsgehoorsame biker ook verby…
Interne beserings vs inwendige beserings.
Dankie vir jou navraag. Albei word in Afrikaans aanvaar as korrek.
Die mense het nie die nodige respek vir motorfietse nie nou praat ek van motorfietsryers en motor bestuurders.
Stem Sweis…dis nié die motorfiets, wat die probleem is van ongelukke nie, dis die geagte "bestuurders"
Ella, ek sou sê inwendige beserings (en interne ondersoeke), maar die woordeboeke verander so gereeld, dalk is albei aanvaarbaar?
Abe, almal se talente en belangstellings verskil.
Goed gestel Sweis.
Miskien is jy tog reg. Mens moet seker ook waardering he vir iemand wat iets reg wil he.
My inligting (nie seker hòe gesaghebbend) is dat albei aanvaarbaar is.
Gareth · 7 maande gelede
Ai, dis hartseer om 2-wiel familie lede te verloor. Ek weet dis lekker om vet te gee elke nou en dan maar ons moet versigtig wees. Strate wat ons nie ken nie en die toestand van die paaie verander gereeld, wees net 'n rapsie rustiger op die masjien. Ons kan nie ander mense se aksies agter die stuurwiel verander nie maar ons moet slim wees oor ons eie veiligheid.
juba · 7 maande gelede
Verdomp, my regterhand wil net nie luister nie, hy bly daai petrol oop draai, dan raak die mense vir my kwaad.
So jonk, op 21 moes sy lewe nog voor hom lê en in 'n oogwink is dit verby. My innige simpatie aan sy geliefdes.